b"\n_START_ARTICLE_\nEllie Black\n_START_SECTION_\nCarrera esportiva\n_START_PARAGRAPH_\nAls Jocs Panamericans celebrats a Toronto el 2015 va aconseguir cinc medalles: tres d'or \xe2\x80\x93concurs complet individual, biga d'equilibri i s\xc3\xb2l\xe2\x80\x93, una de plata en el concurs per equips, i una de bronze en l'exercici de salt de poltre._NEWLINE_Als Jocs celebrats a Rio de Janeiro en 2016 va finalitzar en cinqu\xc3\xa8 lloc en la competici\xc3\xb3 general individual, per darrere de les nord-americanes Simone Biles i Aly Raisman, la russa Aliy\xc3\xa1 Must\xc3\xa1fina i la xinesa Shang Chunsong._NEWLINE_Al Campionat Mundial de Mont-real de 2017 va guanyar la medalla de plata en la competici\xc3\xb3 general individual, quedant-se tan sols a una desena de l'or, guanyat per la nord-americana Morgan Hurd."